Η κατάρτιση των υποψήφιων εκπαιδευτικών Πρωτοβάθμιας Εκπαίδευσης στα Παιδαγωγικά Τμήματα Δημοτικής Εκπαίδευσης για τη διδασκαλία του γλωσσικού μαθήματος: Το παράδειγμα του Παιδαγωγικού Τμήματος Δημοτι:
Creators: name: Λεπίδα, Μαριάννα Στέργιου
Publisher: name: Aristotle University of Thessaloniki
Year: 2015
Subjects: διδασκαλία της γλώσσας
εκπαίδευση εκπαιδευτικών
Παιδαγωγικά Τμήματα Δημοτικής Εκπαίδευσης
language teaching
teachers’ education
Departments of Elementary Education

description: Η παρούσα διατριβή ασχολείται με την εκπαίδευση των υποψήφιων εκπαιδευτικών Πρωτοβάθμιας Εκπαίδευσης στα Παιδαγωγικά Τμήματα Δημοτικής Εκπαίδευσης (ΠΤΔΕ) στην Ελλάδα και εστιάζει στην κατάρτισή τους για τη διδασκαλία του γλωσσικού μαθήματος. Στο θεωρητικό μέρος της εργασίας, αποσαφηνίζονται οι βασικές γλωσσοδιδακτικές προσεγγίσεις που έχουν αναδυθεί διεθνώς και ορισμένες σημαντικές εξελίξεις που επηρεάζουν τη διδασκαλία του γλωσσικού μαθήματος στο ελληνικό δημοτικό σχολείο. Στο εμπειρικό μέρος, μελετάται η κατάρτιση των υποψήφιων εκπαιδευτικών στα ΠΤΔΕ για τη γλωσσική διδασκαλία κατά την περίοδο 2010-2014. Ένα κομμάτι της έρευνας αφορά στη μελέτη των οδηγών σπουδών των ΠΤΔΕ, με την εξέταση του περιεχομένου των προσφερόμενων γλωσσικών μαθημάτων και συγγραμμάτων. Στη συνέχεια, εστιάσαμε το ενδιαφέρον μας στο ΠΤΔΕ του Αριστοτελείου Πανεπιστημίου Θεσσαλονίκης. Πραγματοποιήθηκαν συνεντεύξεις με δύο μέλη Διδακτικού και Ερευνητικού Προσωπικού του Τμήματος και δέκα τελειόφοιτους και τελειόφοιτες, ώστε να αναδειχθεί η οπτική τους για την κατάρτιση που παρέχεται στο Τμήμα στον τομέα της γλωσσικής διδασκαλίας. Το υλικό της έρευνας αναλύθηκε με τη μέθοδο της ποιοτικής ανάλυσης περιεχομένου. Ειδικότερα, εφαρμόστηκε το παράδειγμα της δόμησης (δόμηση περιεχομένου και πρότυπη δόμηση). Οι διαπιστώσεις που απορρέουν από τη μελέτη αναδεικνύουν την ανάγκη κατάλληλης οργάνωσης του περιεχομένου της κατάρτισης των υποψήφιων εκπαιδευτικών, με βάση τις σύγχρονες προσεγγίσεις του κριτικού γραμματισμού και των πολυγραμματισμών. Επιπλέον, επισημαίνεται η σημασία του συνυπολογισμού της προϋπάρχουσας γνώσης των φοιτητών και των φοιτητριών κατά τη διάρκεια της αρχικής τους κατάρτισης.
description: The present thesis examines elementary teachers’ education at the Departments of Elementary Education in Greece. The study focuses on language teaching and teachers’ training to teach language. At the theoretical part, we present the basic approaches for language teaching and some recent changes in linguistics that affect the character of language teaching at the Greek elementary school. The empirical part concentrates on the period 2010-2014 and examines the trends in elementary teachers’ education for language teaching at the Departments of Elementary Education in Greece. One part of the study examines the curriculum of the Departments, the linguistic courses they offer and the publications the undergraduate students study. The other part of the research concerns the case of the Department of Elementary Education of the Aristotle University of Thessaloniki. We conducted semi-structured interviews with two professors and ten undergraduate students of the Department. The research material was analyzed with qualitative content analysis. The findings of the study highlight the need of renewal of teachers’ education for language teaching towards the approaches of critical literacy and multiliteracies. Another basic finding of the research is the importance of taking into account the previous knowledge of undergraduate students, during their training at the University.